Document ID: 31992R3714

KOMISSION ASETUS (ETY) N:o 3714/92,
annettu 22 päivänä joulukuuta 1992,
tiettyjen siipikarjanliha-alan yhteisestä markkinajärjestelystä annettujen asetusten muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maataloustuotteisiin sovellettavan yhteisen tullitariffin mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(1), sellaisena kuin se on viimeksi muutettuna asetuksella (ETY) N:o 3208/89(2), ja erityisesti sen 2 artiklan 1 kohdan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(3), sellaisena kuin se on viimeksi muutettuna asetuksella (ETY) N:o 1235/89(4), ja erityisesti sen 5 artiklan 3 kohdan ja 9 artiklan 3 kohdan,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(5), ja erityisesti sen 4 artiklan 5 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(6) ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(7) ja erityisesti sen 4 artiklan 4 kohdan,
sekä katsoo, että
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteiden I ja II muuttamisesta 14 päivänä heinäkuuta 1992 annetussa komission asetuksessa (ETY) N:o 2505/92(8) säädetään 1 päivänä tammikuuta 1993 voimaan tulevasta alajaosta CN-koodiin 0105 11 kuuluville eläville kukoille ja kanoille, joiden paino on enintään 185 grammaa, ja CN-koodiin 0207 31 kuuluvalle tuoreelle tai jäähdytetylle hanhenmaksalle, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Korvataan muna- ja siipikarjanliha-alan vientitukien ennakkovahvistusjärjestelmään kuuluvien tuotteiden luettelon vahvistamisesta 26 päivänä helmikuuta 1973 annetun komission asetuksen (ETY) N:o 572/73(9) liitteessä CN-koodi 0105 11 00 CN-koodilla 0105 11.
2 Korvataan asetuksen (ETY) N:o 2777/75 1 artiklan 1 kohdassa ja 5 artiklan 2 kohdassa CN-koodi 0207 31 00 CN-koodilla 0207 31.
3 Korvataan siipikarjanliha-alalla sovellettavan maksun ja sulkuhinnan laskemista koskevista säännöistä 29 päivänä lokakuuta 1975 annetun neuvoston asetuksen (ETY) N:o 2778/75(10) liitteissä I ja II CN-koodi 0105 11 00 CN-koodilla 0105 11.
4 Korvataan siipikarjanliha-alan johdetuista tuotteista kannettavien maksujen laskemisessa käytettävien kertoimien vahvistamisesta ja asetuksen N:o 199/67/ETY kumoamisesta 20 päivänä joulukuuta 1979 annetun komission asetuksen (ETY) N:o 3011/79(11) liitteessä CN-koodi 0207 31 00 CN-koodilla 0207 31.
5 Korvataan CN-koodi ex 0105 11 00 CN-koodilla ex 0105 11:
- asetuksen (ETY) N:o 3763/91 4 artiklan 1 kohdan f alakohdassa,
- asetusten (ETY) N:o 1600/92 ja (ETY) N:o 1601/92 4 artiklan 1 kohdan d alakohdassa,
- Azorien ja Madeiran muna- ja siipikarjanliha-alan tuotteiden hankinnan erityisjärjestelmän soveltamista koskevista yksityiskohtaisista säännöistä 30 päivänä kesäkuuta 1992 annetun komission asetuksen (ETY) N:o 1726/92(12) liitteessä,
- Kanariansaarten muna- ja siipikarjanliha-alan tuotteiden hankinnan erityisjärjestelmän soveltamista koskevista yksityiskohtaisista säännöistä 30 päivänä kesäkuuta 1992 annetun komission asetuksen (ETY) N:o 1729/92(13) liitteessä III,
- Ranskan merentakaisten departementtien muna- ja siipikarjanliha-alan tuotteiden hankinnan erityisjärjestelmän soveltamista koskevista yksityiskohtaisista säännöistä 29 päivänä syyskuuta 1992 annetun komission asetuksen (ETY) N:o 2826/92(14) liitteessä.
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1992.

Labels: 17
6